गिरिजाघरों में हुई प्रार्थना, प्रभु यीशु को किया याद
क्रिसमस डे पर शुक्रवार को शहर के सभी चर्चों में विशेष प्रार्थना हुई। अमन शांति के लिए मोमबत्ती जलाकर चर्चों में प्रार्थना की गई। फादर द्वारा मिस्सा बलिदान चढ़ाने के बाद चर्च में बनाई गई गौशाला में बालक यीशु की प्रतिमा को दंडवत होकर प्रणाम कर चूमा। इसके बाद अनुयायियों ने यही क्रम दोहराया। सेंट जॉन कैथड्रिल चर्च फालका बाजार में ईसाइयों के अलावा अन्य धर्मों के लोग भी पहुंचे।
सुबह 8:30 बजे सेंट जॉन कैथड्रिल चर्च पर विशेष प्रार्थना सभा का आयोजन किया गया। प्रार्थना वेदी पर फादर जोसफ जेम्स,फादर प्रताप टोपाे पहुंचे। प्रभु यीशु की प्रार्थना की। यहां आकर्षक झांकी सजाई गई। ऑल इंडिया कैथोलिक यूनियन के प्रदेशाध्यक्ष डेनियल फ्रांसिस ने बताया कि बाइबिल पाठ हेनरी, लीमा ने किया। शुभ समाचार फादर जोसफ जेम्स ने पढ़ा। क्रिसमस के मौके पर शहर जिलाध्यक्ष ने कहा- प्रभु यीशु का संदेश मानव कल्याण के लिए सार्थक है।
मिस्सा बलिदान चढ़ाया, केट काटा
सेंट पॉल चर्च मुरार में पल्ली पुरोहित फादर जॉन जेवियर, फादर माइकल एंथो ने विशेष प्रार्थना आयोजित की। पल्ली पुरोहित ने धर्माध्यक्ष डॉ. जोसफ कायतातारा की ओर से लोगों को क्रिसमस की शुभकामनाएं दीं। सेंट पॉल चर्च मुरार के सचिव एविल एक्सट्रोस ने बताया कि इस मौके पर अनीता मिंज, पीटर , क्लारा मिंज,लिली जॉय और उनकी गायन मंडली ने कैरोल गीत गाए। मिस्सा बलिदान चढ़ाया गया, केक काटा गया। गुडशेफर्ड चर्च महाराजपुरा में फादर स्टेनिस लॉस, माउंट कार्मल चर्च फादर थॉमस ने मिस्सा बलिदान चढ़ाया।
क्रिसमस पर सेंट पॉल ईएल चर्च में कैरोल गीत गाती महिलाएं।
hin_Deva hin_Deva hin_Deva hin_Deva hin_Deva mag_Deva